SA'ner maak fietsry-geskiedenis | Maroela Media
Impey was gister in die tweede plek agter Simon Gerrans op die algemene klassifikasie. Impey het Gerrans egter vandag verbygesteek en begin môre se skof in die geel trui. Volgens berigte is Impey ook die eerste persoon van Afrika om die geel trui te dra. Impey is deel van 'n negeman-span wat Dinsdag se spantydtoets gewen het.
Die Tour de France word jaarliks sedert 1903 in Frankryk gehou en deelnemers kom van regoor die wêreld om aan dié gesogte fietsrywedren deel te neem. Alhoewel die roete jaarliks verander, bly die formaat daarvan dieselfde. Daar is ten minste twee tydtoetse, met die pas deur die bergreeks van die Pirenieë en Alpe en die einde by die Champs-Élysées. Die moderne weergawe van die fietsrytoer bestaan uit 21 daglange segmente (bene of fases) oor 'n periode van 23 dae en strek oor sowat 3 200km. Die wedren wissel tussen kloksgewyse en anti-kloksgewyse roetes rondom Frankryk. Daar is gewoonlik tussen 20 en 22 spanne met nege fietsryers in elke span.